Fostul președinte al României, Traian Băsescu, critică atitudinea premierului Marcel Ciolacu pe tema Roșia Montană.
"PNL e PSD 2. Mă uitam ce veselie era pe Ciolacu, că plătim 7,7 miliarde din cauza USR-ului. Azi nu mai știe cum să o întoarcă. Păi ieri era vesel că a pierdut. Micime până dincolo de orice limită. El se bucura, și amărâtul ăla de ministru de Finanțe", a spus Traian Băescu, pe postul România TV.
Premierul Marcel Ciolacu afirmă că nu le poate răspunde celor care îl acuză că a manipulat piaţa bursieră prin declaraţiile sale privind procesul intentat statului român de compania care voia să facă exploatarea aurului la Roşia Montană, după ce USR a anunţat că a sesizat DNA în acest caz. "Cei cu acuzaţiile, care au lăsat datorii de 200 de miliarde pe care le plătim noi toţi, eu nu le pot răspunde decât că cred că au o problemă în altă parte, deja vorbesc de patologie", spune Ciolacu, susţinând că el a declarat doar că "românii vor cunoaşte adevărul".